Gandia implementa el programa 'Servei Responsable' per a previndre conductes addictives en els establiments i locals d'oci
30 novembre 2022

## Gandia implementa el programa 'Servei Responsable' per a previndre conductes addictives en els establiments i locals d'oci30 novembre 2022Última actualització: 30 novembre 2022

![](../gestion/img/16954d59d6ffe3ced5e157d2056a8c0d208cec4c54e1e858bb121f6721b71c04.jpg)  
  

Aquest matí, la regidora de Sanitat i Polítiques Saludables, **Liduvina Gil**, acompanyada de la tècnica del departament, **Eva Mauri,** ha presentat en roda de premsa el programa **'Servei Responsable'** per tal de previndre conductes addictives.  
  
Aquest projecte té com a objectiu principal «garantir la promoció i consecució d'un oci segur, saludable, responsable i de qualitat disposant la participació del col·lectiu professional i empresarial hostaler», tal com ha expressat la regidora. A més, Gil ha explicat que «es basa en el foment i compromís social de les empreses per a millorar les conductes que es donen als establiments hostalers».  
  
Per la seua part, Mauri ha desgranat les tres accions que es portaran a terme per tal d'aconseguir la proposta d'aquest programa.

*     
    Formació de personal tècnic de l'ajuntament, específicament als dels departaments de Turisme, Joventut, Igualtat, Policia Local docents del CdT de Gandia, UPPCA i Polítiques Saludables.
*     
    Accions de sensibilització als empresaris i empresaries dels locals hostalers detallant el codi de bones pràctiques 'Servei Responsable'.
*     
    Curs de formació en 'Servei Responsable' dirigit als propietaris i persones treballadores de locals hostalers (5 hores presencials)

«La intenció de tot açò és que es faça un consum d'alcohol racional i que l'edat a la que es comença a beure alcohol, ara mateix als 13-14 anys, s'erradique», ha assegurat Mauri. Una vegada es facen les tres accions, entre els mesos de desembre, gener i febrer, es crearà el Circuit de locals participants en 'Servei Responsable' on s'inclouran a tots aquells que assumisquen i complisquen els objectius i requisits establits.  
  
«Aquestes accions es poden portar a cap gràcies a les ajudes rebudes de la Red Española de Ciudades Saludables (RECS) i la Federació Espanyola de Municipis i Provincies (FEMPS)», ha conclòs la tècnic del departament.  
  
En les pròximes setmanes es realitzarà el contacte amb les empreses hostaleres per començar aquestes accions que busquen millorar Gandia com a destí turístic.

[Documentos adjuntos](../gestion/documentos/b65ad95957d13a8c4336b74414be4454737a0ead15a37a8d7a206c678eb9d593.png)

[Twittear](https://twitter.com/share)